title: Rozhodnutie Rady (EÚ) 2015/1571 z 18. septembra 2015, ktorým sa vymenúvajú dvaja španielski členovia Výboru regiónov

text:
               22.9.2015

               SK

               Úradný vestník Európskej únie

               L 245/8

         ROZHODNUTIE RADY (EÚ) 2015/1571
   z 18. septembra 2015,
   ktorým sa vymenúvajú dvaja španielski členovia Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Alberta GARREHO LÓPEZA a pána Pedra SANZA ALONSA sa uvoľnili dve miesta členov Výboru regiónov.

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa do Výboru regiónov, vymenúvajú za členov:

               —

               pán D. Pedro Antonio SÁNCHEZ LÓPEZ, Presidente de la Comunidad Autónoma de la Región de Murcia,

               —

               pán D. José Ignacio CENICEROS GONZÁLEZ, Presidente de Gobierno de la Comunidad Autónoma de La Rioja,

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. septembra 2015

            Za Radu

            predsedníčka

         C. DIESCHBOURG

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: Rozhodnutie Európskeho parlamentu (EÚ) 2015/1639 z 29. apríla 2015 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2013

text:
               30.9.2015

               SK

               Úradný vestník Európskej únie

               L 255/176

      ROZHODNUTIE EURÓPSKEHO PARLAMENTU (EÚ) 2015/1639
      z 29. apríla 2015
      o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2013 spolu s odpoveďami strediska (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória stredisku za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (5), a najmä na jeho článok 12a,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0079/2015),

         1.

            udeľuje absolutórium riaditeľovi Európskeho strediska pre rozvoj odborného vzdelávania za plnenie rozpočtu strediska za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 42.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 39, 13.2.1975, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2010/268/: Rozhodnutie Európskej centrálnej banky zo 6. mája 2010 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných gréckou vládou (ECB/2010/3)

text:
               11.5.2010

               SK

               Úradný vestník Európskej únie

               L 117/102

         ROZHODNUTIE EURÓPSKEJ CENTRÁLNEJ BANKY
   zo 6. mája 2010
   o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných gréckou vládou
   (ECB/2010/3)
   (2010/268/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 12.1 a článok 34.1 druhú zarážku v spojení s článkom 3.1 prvou zarážkou a s článkom 18.2,
   keďže:

               (1)

               Podľa článku 18.1 štatútu ESCB Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2000/7 z 31. augusta 2000 o nástrojoch a postupoch menovej politiky Eurosystému (1) (ďalej uvedené len ako „všeobecná dokumentácia“).

               (2)

               Podľa časti 1.6 všeobecnej dokumentácie Rada guvernérov ECB môže nástroje, podmienky, kritériá a postupy na vykonávanie operácií menovej politiky Eurosystému kedykoľvek meniť. Podľa časti 6.3.1 všeobecnej dokumentácie si Eurosystém vyhradzuje právo určiť, či emisia, emitent, dlžník alebo ručiteľ spĺňa jeho požiadavky na vysoké štandardy úverovej bonity na základe akýchkoľvek informácií, ktoré môže považovať za relevantné.

               (3)

               Súčasné výnimočné okolnosti na finančnom trhu, ktoré vyplývajú z fiškálnej pozície gréckej vlády a diskusií o pláne úprav podporovanom členskými štátmi eurozóny a Medzinárodným menovým fondom, ako aj narušenie normálneho hodnotenia cenných papierov vydaných gréckou vládou zo strany trhu, majú negatívny vplyv na stabilitu finančnému systému. Táto výnimočná situácia si vyžaduje rýchlu a dočasnú úpravu rámca menovej politiky Eurosystému.

               (4)

               Rada guvernérov hodnotila skutočnosť, že grécka vláda schválila program hospodárskych a finančných úprav, ktorý bol dohodnutý s Európskou komisiou, ECB a Medzinárodným menovým fondom, ako aj pevné odhodlanie gréckej vlády takýto program plne implementovať. Rada guvernérov hodnotila aj vplyvy takéhoto programu na cenné papiere vydané gréckou vládou z hľadiska riadenia úverového rizika Eurosystému. Rada guvernérov považuje tento program za primeraný, takže obchodovateľné dlhové nástroje vydané gréckou vládou alebo garantované gréckou vládou si z hľadiska riadenia úverového rizika zachovajú štandard kvality dostatočný na to, aby zostali akceptovateľnou zábezpekou pre operácie menovej politiky Eurosystému bez ohľadu na akékoľvek externé hodnotenie úverovej bonity. Tieto pozitívne hodnotenia sú základom pre výnimočné a dočasné pozastavenie účinnosti, ktorého cieľom je prispieť k spoľahlivosti finančných inštitúcií, a tým posilniť stabilitu finančného systému ako celku a chrániť klientov týchto inštitúcií. ECB by však mala pozorne monitorovať nepretržité silné odhodlanie gréckej vlády plne implementovať program hospodárskych a finančných úprav, ktorý je podkladom pre tieto opatrenia.

               (5)

               Rada guvernérov 3. mája 2010 rozhodla o tomto výnimočnom opatrení a oznámila ho verejnosti. Bude sa uplatňovať dočasne, až kým Rada guvernérov nedôjde k záveru, že stabilita finančného systému umožňuje normálne uplatňovanie rámca Eurosystému pre operácie menovej politiky,

         PRIJALA TOTO ROZHODNUTIE:
   Článok 1
   Pozastavenie účinnosti niektorých ustanovení všeobecnej dokumentácie
   1.   V súlade s článkami 2 a 3 sa pozastavuje účinnosť minimálnych požiadaviek Eurosystému na limit pre úverovú bonitu, ktorý je uvedený v rámcových pravidlách Eurosystému pre hodnotenie úverovej bonity obchodovateľných aktív v časti 6.3.2 všeobecnej dokumentácie.
   2.   V prípade akéhokoľvek rozporu medzi týmto rozhodnutím a všeobecnou dokumentáciou má prednosť toto rozhodnutie.
   Článok 2
   Pokračujúca akceptovateľnosť obchodovateľných dlhových nástrojov vydaných gréckou vládou ako zábezpeky
   Minimálny limit Eurosystému pre úverovú bonitu sa neuplatňuje na obchodovateľné dlhové nástoje vydané gréckou vládou. Takéto aktíva predstavujú akceptovateľnú zábezpeku na účely operácií menovej politiky Eurosystému bez ohľadu na externý rating ich úverovej bonity.
   Článok 3
   Pokračujúca akceptovateľnosť obchodovateľných dlhových nástrojov garantovaných gréckou vládou ako zábezpeky
   Minimálny limit Eurosystému pre úverovú bonitu sa neuplatňuje na obchodovateľné dlhové nástoje vydané subjektami usadenými v Grécku a plne garantované gréckou vládou. Na záruku poskytnutú gréckou vládou sa naďalej uplatňujú požiadavky uvedené v časti 6.3.2 všeobecnej dokumentácie. Takéto aktíva predstavujú akceptovateľnú zábezpeku na účely operácií menovej politiky Eurosystému bez ohľadu na externý rating ich úverovej bonity.
   Článok 4
   Nadobudnutie účinnosti
   Toto rozhodnutie nadobúda účinnosť 6. mája 2010.

      V Lisabone 6. mája 2010

            Prezident ECB

         Jean-Claude TRICHET

      (1)  Ú. v. ES L 310, 11.12.2000, s. 1.


title: 2005/524/ES: Rozhodnutie Rady z 2. júna 2005, o uzavretí Rámcovej dohody medzi Európskym spoločenstvom a Albánskou republikou o všeobecných zásadách účasti Albánskej republiky na programoch Spoločenstva

text:
               22.7.2005

               SK

               Úradný vestník Európskej únie

               L 192/78

      ROZHODNUTIE RADY

   z 2. júna 2005,
   o uzavretí Rámcovej dohody medzi Európskym spoločenstvom a Albánskou republikou o všeobecných zásadách účasti Albánskej republiky na programoch Spoločenstva
   (2005/524/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 13, 71, 80, 95, 127, 137, 149, 150, 151, 152, 153, 157, 166, 175, 280 a 308, v spojení s jej článkom 300 ods. 2 prvým pododsekom druhou vetou, článkom 300 ods. 3 druhým pododsekom a článkom 300 ods. 4,
   so zreteľom na návrh Komisie,
   so zreteľom na súhlas Európskeho parlamentu (1),
   KEĎŽE:

               (1)(2)(3)(4)(5)(6)(7)(8)(9)

               Európska rada na svojom zasadnutí v Solúne schválila v júni 2003 Solúnsku agendu pre západný Balkán: približovanie k európskej integrácii, ktorá ustanovila, že programy Spoločenstva budú podľa zásad stanovených pre účasť kandidátskych krajín prístupné aj krajinám podieľajúcim sa na stabilizačnom a asociačnom procese (SAP).Komisia odporučila vo svojom oznámení „Príprava na účasť krajín západného Balkánu na programoch a v agentúrach Spoločenstva“ uzavrieť s Albánskom, Bosnou a Hercegovinou, Chorvátskom, Bývalou juhoslovanskou republikou Macedónsko a Srbskom a Čiernou Horou rámcové dohody stanovujúce všeobecné zásady účasti každej krajiny na programoch Spoločenstva.V súlade so smernicami pre rokovania, prijatými Radou 29. apríla 2004, Komisia uzavrela s Albánskou republikou v mene Spoločenstva rámcovú dohodu o všeobecných zásadách jej účasti na programoch Spoločenstva.Táto dohoda bola v mene Spoločenstva podpísaná 22. novembra 2004 v Bruseli, s výhradou uzavretia k neskoršiemu dátumu.Pokiaľ ide o niektoré programy, na ktoré sa dohoda vzťahuje, zmluva nepočíta s inými právomocami než s tými, ktoré sú uvedené v článku 308.Spôsob a podmienky účasti Albánskej republiky na programoch Spoločenstva, vrátane výšky finančného príspevku, ktorý sa má vyplatiť, by mala stanoviť Komisia v mene Spoločenstva. Komisii by pri plnení tejto úlohy mal pomáhať osobitný výbor menovaný Radou.Albánsko môže žiadať finančnú pomoc pre svoju účasť na programoch Spoločenstva podľa nariadenia Rady (ES) č. 2666/2000 z 5. decembra 2000 o pomoci Albánsku, Bosne a Hercegovine, Chorvátsku, Federatívnej republike Juhoslávie a Bývalej juhoslovanskej republike Macedónsko (2) alebo podľa akéhokoľvek podobného nariadenia týkajúceho sa externej pomoci Spoločenstva Albánsku, ktoré môže byť prijaté v budúcnosti.Vykonávanie tejto dohody by sa malo pravidelne skúmať.Táto dohoda by mala byť schválená,

         ROZHODLA TAKTO:
   Článok 1
   Týmto sa v mene Spoločenstva schvaľuje Rámcová dohoda medzi Európskym spoločenstvom a Albánskom o všeobecných zásadách účasti Albánska na programoch Spoločenstva.
   Text dohody je pripojený k tomuto rozhodnutiu (3).
   Článok 2
   1.   Komisia je oprávnená stanoviť v mene Spoločenstva spôsob a podmienky účasti Albánska na konkrétnom programe, vrátane výšky finančného príspevku, ktorý sa má vyplatiť. Komisii pri plnení tejto úlohy pomáha osobitný výbor menovaný Radou.
   2.   V prípade žiadosti o externú pomoc zo strany Albánska sa uplatňujú postupy ustanovené nariadením (ES) č. 2666/2000 a podobným nariadením týkajúcim sa externej pomoci Spoločenstva Albánsku, ktoré môže byť prijaté v budúcnosti.
   Článok 3
   Najneskôr tri roky po nadobudnutí platnosti tejto dohody a následne každé tri roky Komisia preskúma vykonávanie dohody a podá o tom správu Rade. V prípade potreby môžu byť súčasťou správy vhodné návrhy.
   Článok 4
   Predseda Rady vydá v mene Spoločenstva oznámenia podľa článku 10 dohody.

      V Luxemburgu 2. júna 2005

            Za Radu

            predseda

         L. FRIEDEN

      (1)  Súhlas z 10. mája 2005 (zatiaľ neuverejnený v úradnom vestníku).

      (2)  Ú. v. ES L 306, 7.12.2000, s. 1. Nariadenie zmenené a doplnené nariadením (ES) č. 2415/2001 (Ú. v. ES L 327, 12.12.2001, s. 3).

      (3)  Pozri stranu 2 tohto úradného vestníka.


title: Rozhodnutie Rady (EÚ, Euratom) 2016/1763 z 29. septembra 2016, ktorým sa vymenúvajú traja členovia Dvora audítorov

text:
               4.10.2016

               SK

               Úradný vestník Európskej únie

               L 269/13

         ROZHODNUTIE RADY (EÚ, Euratom) 2016/1763
   z 29. septembra 2016,
   ktorým sa vymenúvajú traja členovia Dvora audítorov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrhy Cyperskej republiky, Malty a Portugalskej republiky,
   so zreteľom na stanoviská Európskeho parlamentu (1),
   keďže:

               (1)

               Funkčné obdobie pána Louisa GALEU uplynulo 6. mája 2016.

               (2)

               Funkčné obdobie pána Lazarosa S. LAZAROUA uplynie 1. novembra 2016.

               (3)

               Pán Vítor Manuel da SILVA CALDEIRA listom z 20. mája 2016 oznámil, že odstupuje zo svojej funkcie.

               (4)

               Je preto potrebné uskutočniť nové vymenovania,

         PRIJALA TOTO ROZHODNUTIE:
   Článok 1
   1.   Pán Leo BRINCAT sa týmto vymenúva za člena Dvora audítorov na obdobie od 1. októbra 2016 do 30. septembra 2022.
   2.   Pán Lazaros S. LAZAROU sa týmto vymenúva za člena Dvora audítorov na obdobie od 2. novembra 2016 do 1. novembra 2022.
   3.   Pán João Alexandre TAVARES GONÇALVES DE FIGUEIREDO sa týmto vymenúva za člena Dvora audítorov na obdobie od 1. októbra 2016 do 28. februára 2018.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 29. septembra 2016

            Za Radu

            predseda

         P. ŽIGA

      (1)  Stanoviská z 13. septembra 2016 (zatiaľ neuverejnené v úradnom vestníku).